CELEX: 31983R1442
Language: el
Date: 1983-06-03 00:00:00
Title: Κανονισμός (ΕΟΚ) αριθ. 1442/83 της Επιτροπής της 3ης Ιουνίου 1983 περί τροποποιήσεως των κανονισμών (ΕΟΚ) αριθ. 1107/68 και (ΕΟΚ) αριθ. 2496/78 περί του επιπέδου των ενισχύσεων για την ιδιωτική αποθεματοποίηση των τυρών Grana Padano και Parmigiano Reggiano και του τυρού Provolone

Avis juridique important

|

31983R1442

Κανονισμός (ΕΟΚ) αριθ. 1442/83 της Επιτροπής της 3ης Ιουνίου 1983 περί τροποποιήσεως των κανονισμών (ΕΟΚ) αριθ. 1107/68 και (ΕΟΚ) αριθ. 2496/78 περί του επιπέδου των ενισχύσεων για την ιδιωτική αποθεματοποίηση των τυρών Grana Padano και Parmigiano Reggiano και του τυρού Provolone  

Επίσημη Εφημερίδα αριθ. L 146 της 04/06/1983 σ. 0014 - 0014 Ισπανική ειδική έκδοση: Κεφάλαιο 03 τόμος 28 σ. 0034  Πορτογαλική ειδική έκδοση : Κεφάλαιο 03 τόμος 28 σ. 0034 

***** ΚΑΝΟΝΙΣΜΟΣ (ΕΟΚ) αριθ. 1442/83 ΤΗΣ ΕΠΙΤΡΟΠΗΣ  της 3ης Ιουνίου 1983  περί τροποποιήσεως των κανονισμών (ΕΟΚ) αριθ. 1107/68 και (ΕΟΚ) αριθ. 2496/78 περί του επιπέδου των ενισχύσεων για την ιδιωτική αποθεματοποίηση των τυρών Grana Padano και Parmigiano Reggiano και του τυρού Provolone  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 8 παράγραφος 5,  Εκτιμώντας:  ότι το άρθρο 17 παράγραφος 1 του κανονισμού (ΕΟΚ) αριθ. 1107/68 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1758/82 (4) και το άρθρο 4 παράγραφος 2 του κανονισμού (ΕΟΚ) αριθ. 2496/78 της Επιτροπής (5), όπως επίσης τροποποιήθηκε τελευταία από τον κανονισμό (ΕΟΚ) αριθ. 1758/82, καθορίζουν τα ποσά των ενισχύσεων για την ιδιωτική αποθεματοποίηση των τυρών Grana Padano και Parmigiano Reggiano και του τυρού Provolone·  ότι τα εν λόγω ποσά πρέπει να τροποποιηθούν έτσι ώστε να ληφθεί υπόψη η τάση της αγοράς για τα εν λόγω τυριά·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Στο άρθρο 17 του κανονισμού (ΕΟΚ) αριθ. 1107/68 το κείμενο της παραγράφου 1 αντικαθίσταται από το ακόλουθο κείμενο:  «1. Το ποσό ενισχύσεως για την ιδιωτική αποθεματοποίηση τυρού έχει καθορισθεί ως εξής:  α) για τον τυρό Grana Padano, σε 2,91 ECU ανά τόνο και ανά ημέρα·  β) για τον τυρό Parmigiano Reggiano, σε 3,09 ECU ανά τόνο και ανά ημέρα.»  2. Στο άρθρο 4 παράγραφος 2 του κανονισμού (ΕΟΚ) αριθ. 2496/78, το ποσό των «2,67 ECU» αντικαθίσταται από το ποσό των « 2,69 ECU».  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 184 της 29. 7. 1968, σ. 29.  (4) ΕΕ αριθ. L 193 της 3. 7. 1982, σ. 18.  (5) ΕΕ αριθ. L 300 της 27. 10. 1978, σ. 24.